સ્થાનિક કાળા નાણાના ફેલાવાને રોકવાના હેતુસર સરકાર એક મર્યાદા બાદ રોકડ ખર્ચ માટે પાનને ફરજિયાત બનાવવાની દિશામાં વિચારણા કરી રહી છે. નાણામંત્રી અરૂણ જેટલીએ આજે આ મુજબનો સંકેત આપ્યો હતો. જેટલીએ ફેસબુક પોસ્ટમાં કહ્યું હતું કે, સરકાર ચોક્કસ મર્યાદા કરતા પણ વધુ પ્રમાણમાં રોકડમાં લેવડ દેવડ કરવામાં આવી રહી છે તો આવી સ્થિતિમાં પાન કાર્ડની વિગતો જમા કરાવવાની બાબતને ફરજિયાત કરવા વિચારી રહી છે. તેમણે કહ્યું હતું કે, આ સમગ્ર પ્રક્રિયા હાલમાં પ્રાથમિક તબક્કામાં છે.